A Bizottság határozata
(1999. május 25.)
a tagállamok által szarvasmarhafélék, sertés, lófélék, valamint juh- és kecskefélék húsából előállított termékek behozatalára feljogosított harmadik országbeli létesítmények ideiglenes jegyzékeinek megállapításáról szóló 97/365/EK határozat módosításáról
(az értesítés a C(1999) 1374. számú dokumentummal történt)
(EGT vonatkozású szöveg)
(1999/344/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 98/603/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EGK tanácsi határozatra [2] és különösen annak 2. cikkének (1) bekezdésére,
(1) mivel a 97/222/EK bizottsági határozat [3] összeállítja azon harmadik országok jegyzékét, amelyeket a tagállamok feljogosítanak húskészítmények behozatalára;
(2) mivel az említett jegyzékben szereplő országok számára a húskészítmények behozatalára vonatkozó állat-egészségügyi és állatorvosi bizonyítványokkal kapcsolatos követelményeket a 97/221/EK bizottsági határozat [4] állapította meg;
(3) mivel a tagállamok által szarvasmarhafélék, sertés, lófélék, valamint juh- és kecskefélék húsából előállított termékek behozatalára feljogosított harmadik országbeli létesítmények előzetes ideiglenes jegyzékeit a 97/365/EK bizottsági határozat [5] állította össze;
(4) mivel a Bizottság kapott Tunéziától egy jegyzéket létesítményekről, garanciákkal együtt, miszerint e létesítmények teljes mértékben teljesítik a megfelelő közösségi egészségügyi követelményeket;
(5) mivel egy Közösségi helyszíni ellenőrzés megállapította, hogy a létesítmény higiéniai színvonala kielégítő és így azt fel lehet venni azon létesítmények első jegyzékébe, amelyekből húskészítmények behozatala engedélyezhető;
(6) mivel tehát Tunézia vonatkozásában össze lehet állítani a húskészítményeket előállító létesítmények ideiglenes jegyzékét;
(7) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 97/365/EGK határozat melléklete a következőképpen módosul:
a) A jelmagyarázat 6. pontja után a szöveg a következő 7. ponttal egészül ki:
"7. = E létesítmény termékeit olyan friss húsból kell előállítani, amelyet a 64/433/EGK irányelvvel [6]összhangban az Európai Unió engedélyezett vágóhídjain vagy olyan vágóhídon állítottak elő, amely megfelel a 72/462/EGK irányelv [7]21. cikkének a) pontjában foglalt követelményeknek."
b) A melléklet az e határozat mellékletében található szöveggel egészül ki.
2. cikk
Ezt a határozatot 1999. május 25-étől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 1999. május 25-én.